Melléklet a …/2014. sz képviselő-testületi határozathoz
Kiskőrös Város Önkormányzata
 Stratégiai Ellenőrzési Terve
2015-2019 évre

       Összeállította:                                                                          Jóváhagyta:

       Kristóf Jánosné                                                                        dr Turán Csaba
         belső ellenőr                                                                                  jegyző
2014. november 28.
Kiskőrös Város Önkormányzatának Stratégiai Ellenőrzési Terve

a 2015-2019 évek közötti időszakra
A Stratégiai Ellenőrzési Terv célja, hogy Kiskőrös Város Önkormányzata hosszú távú céljaival összhangban, a kockázatelemzésre alapozva határozza meg, a belső ellenőrzés számára követendő hosszú távú, ellenőrzési stratégiát a 2015 és a 2019 évek közötti időszakra. A belső ellenőrzési stratégiai terv, az ellenőrzésre vonatkozó főbb irányvonalakat határozza meg, amelyeket az éves ellenőrzési terv taglalja, ellenőrzési feladatokra.

Az Ellenőrzési Stratégiai Tervet – a vonatkozó jogszabályi előírásokkal összhangban – évente szükséges felülvizsgálni és aktualizálni.

Az Önkormányzat Belső Ellenőrzési Stratégiai Terve, a költségvetési szervek belső kontrollrendszeréről és belső ellenőrzéséről szóló, 370/2011. (XII. 31.) Kormányrendelet 30 § -ában foglalt előírásokkal és az Önkormányzat gazdasági programjával összhangban került kialakításra.

A Stratégiai Terv, nem konkrét ellenőrzési programokat tartalmaz, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára vonatkozó elhatározásokat fogalmaz meg, a szervezet vezetőinek javaslatait is figyelembe véve.
1. A belső ellenőrzési stratégia szempontjából kiemelt hosszú távú önkormányzati célok

Kiskőrös Város Önkormányzatának, alapvető célja, hogy biztosítsa a település működőképességét, a kötelező és az önként vállalt közfeladatok ellátásához szükséges források megteremtésével. Egyre nagyobb figyelmet kell fordítani a gazdálkodás átláthatóságára és a racionalizálásra.   

Ennek érdekében:

· 
ki kell dolgozni az önkormányzat és intézményei közép- és hosszú távú fejlesztési tervét, amely alapján tervezhetővé válnak a beruházások és a felújítások,
· a településüzemeltetési feladatok tervezésénél és ütemezésénél fontos követelmény a pontos költségkalkulációs rendszer bevezetése, amellyel elkerülhető az alul-, illetve a felültervezés,
· a település-fejlesztés érdekében meg kell teremteni az Európai Uniós pályázatok önrészének fedezetét, és ösztönözni kell az önkormányzat szervezeteit, az ilyen jellegű pályázatok felkutatására és a pályázati anyagok elkészítésére és benyújtására.
· biztosítani kell a gazdálkodás egyensúlyának megőrzését,

· a gazdálkodás helyi szabályozására irányuló célok összeállítása mellett, az adópolitika meghatározásánál – a hatósági feladatellátás kötöttségeire is figyelemmel – törekedni kell a nyilvánosság, az átláthatóság, az elszámoltathatóság és az elszámolás elveinek érvényesítésére is.
2. A belső ellenőrzés stratégia céljai
A belső ellenőrzés feladata, hogy független, objektív biztosítékot nyújtson az 
Önkormányzat vezetése számára annak érdekében, hogy a Hivatal és az Intézmények 
működési feltételei, a kívánt szinten tarthatók legyenek.

A belső ellenőrzés segíti az Önkormányzatot, illetve a Polgármesteri Hivatalt a szakmai és a
gazdálkodási célkitűzések teljesítésében, illetve irányt mutat a belső kontrollrendszer értékeléséhez és javításához.


A belső ellenőrzés elsődleges célkitűzése, hogy ellenőrzései során felmérje a Hivatal és az intézmények folyamataiban rejlő kockázatokat és értékelje az azok csökkentésére kialakított ellenőrzési pontok megfelelőségét, eredményességét és hatékonyságát.

A Nemzetközi Belső Ellenőrzési Standardok ajánlása szerint, a kockázatelemzéssel és értékeléssel kimutatott magas összesített kockázati besorolást elérő folyamatokat évente, a közepes összesített kockázati besorolást elérő folyamatokat 2-3 évente, míg az alacsony kockázatú folyamatokat 4-5 évente kell a belső ellenőrzésnek vizsgálat alá vonnia.

A 2015-2019 közötti időszakban, a belső ellenőrzésnek, fokozott figyelmet kell fordítani a következő folyamatokra, tényezőkre és kockázatokra:

· 
ügyelni kell arra, hogy a belsőellenőrzési rendszer, folyamatosan tekintettel legyen a közpénzek és a közvagyon felhasználásának átláthatósága és elszámoltathatóságára.
·  az ellenőrzési rendszer teljes mértékben feleljen meg, a nemzeti és a magyarországi államháztartási belső ellenőrzési standardoknak és a vonatkozó módszertani útmutatók kerüljenek adaptálása.

· szükséges lefolytatni az önkormányzat és intézményeinek rendszeres, a kockázati értéktől függő, átfogó rendszervizsgálatát.
· a hagyományos pénzügyi ellenőrzés mellett hangsúlyt kell kapni a teljesítmény-ellenőrzésnek, hatékonyság-vizsgálatnak és ezek humánpolitikai vonatkozású vizsgálatának.
· a belsőellenőrzés vizsgálja meg és értékelje, a korábbi ellenőrzések által feltárt hiányosságok megszüntetése érdekében tett intézkedéseket.
·  
szükséges, folyamatosan biztosítani az ellenőrzési munka jó minőségét a minőségbiztosítási rendszer elemeinek teljes kiépítésével, illetve működtetésével.

A belső ellenőrzés folyamatos feladatai:

2.1 a belső ellenőrzés stratégiai és éves tervezési tevékenységével kapcsolatos 
kockázatelemzés, tervezés,
2.2 az éves ellenőrzési terv és a soron kívül elrendelt ellenőrzések végrehajtása.

2.3 fontos, hogy az ellenőrzési terv engedjen át, mintegy 10-30%-os kapacitást a soron
  kívüli ellenőrzések lefolytatására.
2.4 amennyiben a belső ellenőrzés felkérést kap tanácsadói tevékenység ellátására, 
akkor a függetlenség és az objektivitás elveinek betartásával:
· 
A Hivatal vezetését támogatnia kell a döntéshozatalban, javaslatok megfogalmazásával is. 
· 
 El kell végeznie a Hivatal egyes folyamatainak, feladatainak átvilágítását, javaslatot kell tennie az egyes folyamatok javítására, fejlesztésére, azok átfutási idejének csökkentésére,
· 
Támogatnia kell a Hivatal vezetőségét a kockázatkezelési rendszer kialakításában és eredményes működtetésében,

· 
Mindezeken túl a Hivatal belső eljárásrendjének és szabályzatai kialakításának területén folyamatos tanácsadást is biztosítani kell.

3. Az Önkormányzat, a Hivatal és az Intézmények folyamatba épített, előzetes, utólagos és vezetői ellenőrzési (FEUVE) rendszerének értékelése


Az Önkormányzat, a Hivatal és az Intézmények vezetése kialakította és folyamatosan 
működteti a FEUVE rendszert. Ennek keretében elkészültek, és folyamatosan 
aktualizálásra kerültek az ellenőrzési nyomvonalak.  A Hivatal elkészíti kockázat- és a 
szabálytalanságkezelési szabályzatát, és a jövőben kiemelt figyelmet fordít az államháztartás belső kontrollrendszerekkel kapcsolatos törvényi változások adaptálására.


A Jegyző és az intézményvezetők, évente vezetői elszámoltathatósági nyilatkozatot tesz a költségvetési szervek belső kontrollrendszeréről és belsőellenőrzéséről szóló, 370/2011. (XII.31.) Korm. rendeletben foglaltaknak megfelelően.

4. Az alkalmazott kockázatelemzési módszertan bemutatása, valamint a kockázatelemzés során azonosított kockázati tényezők és értékelésük


A vonatkozó jogszabályi előírások alapján a Jegyző felel a kockázatok kezeléséért. A 
belső 
ellenőrzés pedig az éves tervezési időszakban a Hivatal és az önkormányzati intézmény
valamennyi folyamatára és tevékenységére kiterjedően kockázatelemzést végez, amelynek eredményeire alapozva elkészíti, illetve évente aktualizálja a belső ellenőrzési stratégiai tervet és az éves belső ellenőrzési tervet. Az ehhez szükséges kockázatfelmérést a belső ellenőrzés a vezetőséggel együtt készíti el.

A figyelembe vett kockázati tényezők és azok súlya:

	sorszám
	Kockázati tényezők
	Súly

	1.
	Előirányzat nagysága
	5

	2.
	Változás/átszervezés
	4

	3.
	A szerv költségvetési jogállása
	4

	4.
	Kölcsönhatás más szervekkel 
	3

	5.
	Külső, illetve harmadik fél által gyakorolt befolyás   
	2

	6.
	Előző ellenőrzés óta eltelt idő
	4

	7.
	Vezetőség aggályai a rendszer működését illetően  
	3

	8.
	Pénzügyi szabálytalanságok valószínűsége  
	4

	9.
	Munkatársak tapasztalata és képzettsége  
	3



Jelen stratégiai terv összeállítása a belső kontroll rendszerek előzetes 
kockázatértékelésén alapul az alábbiak szerint:

· Az eredendő kockázat, azaz a politikai és a jogi szabályozási környezetből, a szervezet feladatrendszeréből és a létszám struktúrából, valamint a gazdálkodás rendszeréből eredő, kockázati tényező közepes.

· Az eredendő kockázat közepes minősítése miatt közepes kockázati mértékű a tevékenység szabályozottsága, mivel valamennyi szükséges szabályzat, eljárásrend kialakításra került, ezek felülvizsgálatáról azonban, folyamatosan gondoskodni kell.

· Az önkormányzatnál folyó belső ellenőrzési rendszer működése alacsony kockázati elem, mivel a belső ellenőrzés megoldott és a vizsgálandó területek és témák tervezése kockázatelemzésen alapul.

· Alacsony kockázati tényező, a megfelelően működő pénzügyi és számviteli rendszer szabályozottsága. Az önkormányzatra vonatkozó belső pénzügyi szabályzatok elkészültek, ezek folyamatos karbantartásáról azonban gondoskodni kell.
· Közepes kockázati tényezőnek minősül a gazdálkodási tevékenység informatikai támogatottsága, mivel alacsony a főkönyvi könyvelést támogató számítógépes analitikus nyilvántartások száma. Az informatikai környezet szabályozottsága és működése során, gondoskodni kell a biztonsági tényezők kiépítéséről.

· Alacsony kockázati elemnek minősül a folyamatba épített előzetes, utólagos és a vezetői ellenőrzés (FEUVE) rendszere, mivel az operatív gazdálkodási jogkörök gyakorlása és szabályozottsága megfelelő, az összeférhetetlenségi helyzetek elkerülése pedig kidolgozott.

5. A belső ellenőrzésre vonatkozó fejlesztési terv


A belső ellenőrzés, a vonatkozó jogszabályok, az államháztartási belső ellenőrzési 
standardok, a vonatkozó módszertani útmutatók, valamint a hatályos Belső 
Ellenőrzési Kézikönyv szerint végzi a munkáját.


A belső ellenőrzési rendszer vonatkozásában a Jegyző kiemelt feladata, hogy mérlegelje 
az 
önkormányzat és az intézmények által ellátott szakfeladatok összetettségét és 
nagyságrendjét, valamint, erre alapozottan kialakítsa a költségvetési szerv méretét, a 
jogszabályi előírásokat is figyelembe véve pedig, eredményesen működtesse a belső ellenőrzés 
rendszerét.


Függetlenül a feladatellátás módjától, a belső ellenőrzés által alkalmazott módszertant 
folyamatosan fejleszteni kell, a belső ellenőrzési tevékenység minőségének javítása 
érdekében. Ennek keretében – a költségvetési szervek belső kontrollrendszeréről és belső 
ellenőrzéséről szóló, 370/2011. (XII.31.) Korm. rendelet előírásaival összhangban – a Belső Ellenőrzési Kézikönyvet legalább kétévente felül kell vizsgálni, és szükség szerint módosítani kell a nemzetközi belső ellenőrzési és magyarországi államháztartási 
standardok változásának, a vonatkozó módszertani iránymutatásoknak, valamint a belső ellenőrzést ellátó tapasztalatok és javaslatok figyelembevételével.
6. A szükséges ellenőri létszám és az ellenőri képzettség felmérése


A vonatkozó jogszabályok alapján, a belső ellenőrzésre fordítandó órák számát, kapacitás-
felmérés alapján úgy kell megállapítani, hogy az arányban álljon az önkormányzat által 
ellátott szakfeladatokkal, a kezelt eszközök és források nagyságával, valamint a belső 
ellenőrzési stratégiai tervben és az éves belső ellenőrzési tervben meghatározott feladatokkal.  
Azt követően, hogy a kockázatfelmérés eredményeinek összegzésére alapozva, 
meghatározásra kerül a következő évben sorra kerülő folyamat-ellenőrzés. A belső 
ellenőrzési 
vezető feladata meghatározni az éves belső ellenőrzési terv 
végrehajtásához szükséges 
munkaidőt és szaktudást.


Mérlegelve az ellátott szakfeladatok mértékét, összetettségét, valamint a költségvetési források 
nagyságát az önkormányzat úgy döntött, hogy az által irányított 
intézmény belsőellenőrzési 
tevékenységének ellátását külső szakértőre bízza.

A külső szolgáltató 
igénybevétele mentesít az ezirányú kapacitás felmérés és 
létszámgazdálkodás 
alól. 
7. A belső ellenőr hosszú távú képzési terve


A Korm. rendelet előírásai alapján az államháztartási belső ellenőrök kötelesek 
nyilvántartásba vetetni és folyamatosan képezni magukat.  A Nemzetgazdasági 
Minisztérium 
által szervezett – moduláris rendszerű, tantermi és e-learning típusú – kötelező képzéseken 
való részvételről a külső megbízott maga gondoskodik.


A külső szakértő biztosítja a folyamatos továbbképzést, szakmai konzultációkon való 
részvételt, illetve a feladatellátás informatikai hátterét is.
8. A belső ellenőrzés tárgyi és információs igénye


A Hivatal és az intézmények belső ellenőrzési feladatainak ellátásába bevont külső 
szolgáltatónak magának kell gondoskodnia a feladat ellátáshoz szükséges tárgyi 
feltételekről.
9. A belső ellenőrzés által vizsgált területek, kijelölése során, tekintettel kell lenni a Hivatal struktúrájában vagy tevékenységében szükséges változásokra is.

A stratégiai időszakban, a belső ellenőrzés kiemelt figyelmet fordít az intézmények 
gazdálkodásának, szükség szerint a szakmai feladatellátásának ellenőrzésére, illetve eseti 
jelleggel a szervezeti változásokhoz és az esetleges átalakulásokhoz kapcsolódó témák 
vizsgálatára. Továbbra is törekedni kell arra, hogy a jogszabályban előírt, a közbeszerzésekre és a nem szociális jelleggel nyújtott támogatásokra vonatkozó, kötelező ellenőrzésekre legalább 2 évente sor kerüljön.  A vagyongazdálkodás külső és belső kockázatainak értékelése alapján, a magas kockázatúnak minősített területek ellenőrzéséről pedig évente kell gondoskodni.

 2014. november 28.
                                                                  Készítette:

                                                                                                    Kristóf Jánosné sk
                                                                                                             belső ellenőr

